ประกาศคณะกรรมการปฏิบัติการประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๔๔ พ.ศ. ๒๕๔๘เรื่อง แต่งตั้งพนักงานเจ้าหน้าที่ ตามที่คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ได้ออกประกาศแต่งตั้งพนักงานเจ้าหน้าที่ไปแล้ว นั้นบัดนี้ เป็นการสมควรแต่งตั้งพนักงานเจ้าหน้าที่ปฏิบัติการตามพระราชบัญญัติการค้าข้าวพุทธศักราช ๒๔๘๙ เสียใหม่ให้เหมาะสมยิ่งขึ้นอาศัยอำนาจตามความในมาตรา๕ แห่งพระราชบัญญัติการค้าข้าว พุทธศักราช ๒๔๘๙ และมาตรา ๙ มาตรา ๑๕ แห่งพระราชบัญญัติการค้าข้าวพุทธศักราช ๒๔๘๙ ซึ่งแก้ไขเพิ่มเติมโดยพระราชบัญญัติการค้าข้าว (ฉบับที่ ๒) พ.ศ. ๒๔๘๙ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ จึงออกประกาศไว้ ดังต่อไปนี้ข้อ ๑[๑] ประกาศฉบับนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้ยกเลิก(๑) ประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๓๘ พ.ศ. ๒๕๓๖ เรื่อง แต่งตั้งพนักงานเจ้าหน้าที่ลงวันที่ ๒๔ มีนาคม พ.ศ. ๒๕๓๖(๒) ประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๓๙ พ.ศ. ๒๕๓๖ เรื่อง แต่งตั้งพนักงานเจ้าหน้าที่ลงวันที่ ๑๙ เมษายน พ.ศ. ๒๕๓๖ข้อ ๓ แต่งตั้งให้ผู้ดำรงตำแหน่งดังต่อไปนี้ เป็นพนักงานเจ้าหน้าที่(๑) อธิบดีกรมการค้าภายใน(๒) รองอธิบดีกรมการค้าภายใน(๓) ผู้อำนวยการสำนักส่งเสริมการค้าสินค้าเกษตร กรมการค้าภายใน(๔) ข้าราชการกรมการค้าภายในซึ่งดำรงตำแหน่งตั้งแต่ระดับ ๓ ขึ้นไป(๕) ผู้ว่าราชการจังหวัด(๖) รองผู้ว่าราชการจังหวัด(๗) ปลัดจังหวัด(๘) พาณิชย์จังหวัด(๙) หัวหน้าสำนักงานการค้าภายในจังหวัด(๑๐) นายอำเภอ(๑๑) ปลัดอำเภอผู้เป็นหัวหน้าประจำกิ่งอำเภอ(๑๒) ปลัดอำเภอ(๑๓) ข้าราชการตำรวจซึ่งมียศตั้งแต่ร้อยตำรวจตรีขึ้นไป(๑๔) ข้าราชการกระทรวงพาณิชย์ซึ่งดำรงตำแหน่งตั้งแต่ระดับ ๓ ขึ้นไป ที่ปฏิบัติงานในจังหวัดนั้นข้อ ๔ มอบอำนาจให้พนักงานเจ้าหน้าที่ตามข้อ ๓ (๓) สำหรับในเขตท้องที่กรุงเทพมหานครและพนักงานเจ้าหน้าที่ตามข้อ ๓ (๙) สำหรับในเขตท้องที่จังหวัดนั้น มีอำนาจปฏิบัติการอันอยู่ในอำนาจหน้าที่ของคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ดังต่อไปนี้(๑) รับคำขออนุญาต พิจารณาออกหนังสืออนุญาตให้ประกอบการค้าข้าว และหนังสืออนุญาตอื่นๆ(๒) พิจารณาต่ออายุหนังสืออนุญาตให้ประกอบการค้าข้าว และหนังสืออนุญาตอื่น ๆข้อ ๕ มอบอำนาจให้พนักงานเจ้าหน้าที่ตามข้อ ๓ (๑) สำหรับในเขตท้องที่กรุงเทพมหานคร และพนักงานเจ้าหน้าที่ตามข้อ ๓ (๕) สำหรับในเขตท้องที่จังหวัดนั้น มีอำนาจสั่งถอนหนังสืออนุญาตประกอบการค้าข้าวโดยความเห็นชอบของคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙หรือสั่งถอนหนังสืออนุญาตอื่น ๆ ซึ่งพนักงานเจ้าหน้าที่ได้ออกให้โดยอาศัยอำนาจตามกฎหมายว่าด้วยการค้าข้าวข้อ ๖ ให้พนักงานเจ้าหน้าที่ตามข้อ ๓ (๑) (๒) (๓) และ (๔) มีอำนาจเข้าไปในสถานที่หรือเคหสถานของบุคคลใดเพื่อตรวจข้าวใบรับในการขายหรือแลกเปลี่ยนข้าว รายงานการค้าข้าวและเอกสารอื่น ๆ เกี่ยวกับการค้าข้าวได้ในเวลากลางวันและมีอำนาจสั่งบุคคลใดที่เกี่ยวข้องมาให้ถ้อยคำในเรื่องที่เกี่ยวกับการนั้น ทั้งนี้ สำหรับจังหวัดทุกจังหวัดข้อ ๗ ให้พนักงานเจ้าหน้าที่ตามข้อ ๓ (๕) (๖) (๗) (๘) (๙) (๑๐) (๑๑) (๑๒) (๑๓) และ (๑๔) มีอำนาจเข้าไปในสถานที่หรือเคหสถานของบุคคลใดเพื่อตรวจข้าวใบรับในการขายหรือแลกเปลี่ยนข้าวรายงานการค้าข้าวและเอกสารอื่น ๆ เกี่ยวกับการค้าข้าวได้ในเวลากลางวันและมีอำนาจสั่งบุคคลใดที่เกี่ยวข้องมาให้ถ้อยคำในเรื่องที่เกี่ยวกับการนั้น ทั้งนี้ ภายในท้องที่หรือเขตอำนาจของตนประกาศ ณ วันที่ ๑๕ กุมภาพันธ์ พ.ศ. ๒๕๔๘วัฒนา เมืองสุขรัฐมนตรีว่าการกระทรวงพาณิชย์ประธานคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙พัชรินทร์/ผู้จัดทำ๑๒ กรกฎาคม ๒๕๔๘จุฑามาศ/ปรับปรุง๒๒ กรกฎาคม ๒๕๕๘[๑] ราชกิจจานุเบกษาเล่ม ๑๒๒/ตอนพิเศษ ๒๕ ง/หน้า ๗๐/๒๓ มีนาคม ๒๕๔๘